Noël Coypel
Store norske leksikon,Kunst og estetikk,Bildende kunst,Kunsthistorie,Øvrig europeisk malerkunst 1400-1750
Noël Coypel var en kjent fransk historiemaler på slutten av 1600-tallet, med mange offisielle tillitsverv. Han regnet seg som elev av Nicolas Poussin, ellers også påvirket av Carracciene og Bolognaskolen.
Han utførte dekorasjonsarbeider både i Louvre og Tuileriene; ble opptatt i Akademiet i 1663, og var i 1672–1675 direktør for det franske akademiet i Roma. Etter Pierre Mignards død var han leder for Akademiet i Paris. Hans malerier utmerker seg ved stor teknisk virtuositet. I de senere år var han mer åpen for den moderne Rubens-linje i maleriet.Noël Coypel var far til Antoine og Noël Nicolas, og bestefar til Charles Antoine Coypel. Les mer i Store norske leksikon kunst i Frankrike grafikk historiemaleri